Suomessa trukin kuljettamiseen ei tarvita virallista ajokorttia. Nostavia trukkeja ajavan kuljettajan tulee kuitenkin olla 18-vuotias. Työnantaja on vastuussa siitä, että kuljettaja on kykenevä ajamaan trukkia turvallisesti. Tämän vuoksi trukin kuljettamista varten työnantajan on annettava kirjallinen ajolupa, joka myönnetään erikseen kullekin kuljettajalle. Ajolupaa kutsutaan usein myös trukkikortiksi, mutta käytännössä viranomaisen myöntämää trukkikorttia ei ole olemassa.